Wikipédia-vita:Videójáték-műhely

message: Van egy elhagyott szerkesztői lap "Gran Turismo" tartalommal. Létezik Gran Turismo (videojáték) szócikkünk, de nem tudom a kettő mennyire van fedésben egymással. Volna kedve valakinek átnézni és ha szükséges kirakni a szócikkek közé vagy bedolgozni a meglévő szócikkbe? 
Itt található az elhagyott lap: Szerkesztő:Rudymester/Allap
misibacsi*üzenet 2019. július 21., 07:15 (CEST)
replies: text: Rudymester az allapján található tartalmat még 2011-ben bemásolta a megfelelő helyre. Sillent DX vita 2019. július 21., 09:23 (CEST)
Akkor jó, kösz az infót! misibacsi*üzenet 2019. július 21., 09:25 (CEST)
thread_title:  Gran Turismo - elhagyott lap 

message: Sziasztok, van egy Ügyességi videojátékok kategóriánk, aminek kemény 0 másik wikin van párja. A kategóriában található játékokat elnézve ez = a platformjátékok kategóriával. Melyik maradjon? Sillent DX vita 2019. július 25., 15:10 (CEST)
replies: text: Egyértelműen a platformjátékok kategória maradjon, de az ügyességi videojátékok kategórián belül nem mindegyik tartozik a platformjátékok közé, ilyen pl. a 1080° Snowboarding vagy a Minecraft. Ezt a megnevezés sehol sincs meghatározva, hogy pontosan mit jelent, ezért én törölném.– Bfranze88 vita 2019. július 25., 15:20 (CEST)
replies: text: :Utána nekem is feltűnt (csak megelőztél), hogy van itt akció-kaland (AssCreed, PoP), platformer (Sonic), illetve minden más is. Kategória-átirányításnak ne maradjon meg a platformjátékokra (ügyességi játék hallatán én arra gondolnák először)? Sillent DX vita 2019. július 25., 15:27 (CEST)
Ha jól emlékszem, az „ügyességi játék” elnevezést az 1980-as években használták (Amiga, C64...), mivel a kezdetleges akciójátékoknál, mikor néhány sprite-ot kellett terelgetni egy digitális joystickkel, csak az ügyesség számított.  Az ilyenekből fejlődtek ki a mai „akciójátékok”. Whitepixels vita 2019. július 25., 15:38 (CEST)

text: :Hmm, az 1980-as években megjelent cuccokból csak az évtized második felében megjelent klasszikusokkal (illetve hatmilliárd baseballjátékkal) játszottam, úgyhogy ma is tanultam valamit . Akkor, ha nincs ellenvélemény pár óra múlva besorolom a szócikkeket a megfelelő kategóriákba (ha még nincsenek), majd rárakom a kategóriára az azonnali sablont Sillent DX vita 2019. július 25., 16:26 (CEST)
thread_title:  Ügyességi videojátékok=platformjátékok? 

message: Sziasztok, szerintem nem kóser a Játékcsomagok kategória címe, nekem a „játékcsomag” hallatán inkább kiegészítő(csomag) ugrik be. Mi lenne a megfelelő cím (videojáték-gyűjtemények… gyűjteményes videojátékok)? Sillent DX vita 2019. augusztus 21., 14:56 (CEST)
replies: text: Enwiki mintájára szerintem is lehet videojáték-gyűjtemények, de egyelőre még a videojáték helyesírása is bizonytalan. – Sasuke88  vita 2019. augusztus 21., 15:24 (CEST)
További videojátékos kategóriák, amiknek új címet kellene találni:
# :Kategória:Videojáték RPG-k
# :Kategória:MMORPG játékok
# :Kategória:Csillagok háborúja videojátékok 
# :Kategória:Lego videojátékok‎ 
# :Kategória:Star Trek-játékok 
# :Kategória:Labdarúgással kapcsolatos számítógépes játékok 
Sillent DX vita 2019. augusztus 23., 10:31 (CEST)

text: Nézzük sorjában:
# Az elsőnek inkább az RPG-videojátékok vagy szerep-videojátékok nevet adnám, bár az RPG elég bevett fogalom.
# Az MMORPG-játékok helyett is lehet MMORPG-videojátékok. Az MMORPG is bevett fogalom, kiírva elég hosszú, én nem bántanám.
# A Csillagok háborúja-videojátékok is kötőjeles, de én átnevezném Star Wars-videojátékokra, már a filmek is át lettek nevezve Star Wars-ra.
# A Lego-videojátékok és a Star Trek-videojátékok is kötőjeles.
# A Labdarúgással kapcsolatos számítógépes játékokat átnevezném az egységesség kedvvért Labdarúgással kapcsolatos videojátékokra. A videojáték fogalom használatát azért is tartanám indokoltnak, mert a „számítógépes játék” csak a PC-re kiadott játékokat takarja, viszont itt más platformokra kiadott játékok is szerepelnek.
– Sasuke88  vita 2019. augusztus 23., 12:34 (CEST)
replies: text: :Engem, az MMORPG-videojátékoknál és az RPG-videojátékoknál kifejezetten a játék-játék szóismétlés zavar. Szerintem az első lehetne simán MMORPG-k (mivel ezt én soha nem láttam a wikin kívül magyar nyelvű környezetben máshogy leírva), de a másiknak mindenképpen magyar címet adnék, mivel az RPG-videojátéknál megint ott a szóismétlés, simán RPG-k nem lehet (1. videojátékok, 2. asztali szerepjátékok, 3. orosz gránátvető-sorozat), azonban a nekem leginkább tetsző „szerep-videojátékokra” kemény 2 találatot dob a gugli. (¿akár a szócikk címét követve „szerepjáték (videojáték)” is lehetne a kategória címe?) Sillent DX vita 2019. augusztus 23., 16:33 (CEST)
replies: text: :: Értem, tényleg ismétlődik a játék, mondjuk ez magyar környezetben nem igen érződik. Lehet „MMORPG-k” és „szerep-videojátékok” (a zárójeles „szerepjáték (videojáték)” nekem nem tetszik, ráadásul többes számba kéne tenni: „szerepjátékok (videojátékok)” ). – Sasuke88  vita 2019. augusztus 23., 19:44 (CEST)
thread_title:  Átnevezendő kategóriák? 

message: Nem tudom, hogy jól látom-e, de ez a leírás (Bevezető) nem teljesen wikikonform. Tudtommal a bevezetőben a cikkalanyt/-tárgyat csak vastagítással emeljük ki, döntéssel nem. Ki kéne javítani a leírást, mert ez miatt vissza kellett vonnom néhány szerkesztést, amiből vita lehet... Köszönöm! - Gaja   2020. május 17., 20:00 (CEST)
Rosszul tudod, mert a műcímeket dőlttel szedjük, a kivastagított első elfordulásnál is (félkövér+dőlt). Az útmutatóban nincs hiba, a szokványnak megfelel. – Sasuke88  vita 2020. május 18., 00:04 (CEST)
Szerintem ez döntés kérdése, amin változtatni lehet. Filmes cikkekből több van, azokat aktívan szerkeszteni szoktam, és úgy emlékszem mindegyikben csak vastagítva van a cím. Elvileg lehet, hogy valamikor az lett megszavazva, hogy vastagított és dőlt legyen a cím, ezért én ezeket nem szoktam módosítani, ha valaki már így írta be, de szerintem a cikkek többségében csak vastagított cím van. Ez eléggé kiemeli a címet.
Ezek szerint vannak különböző vélemények, akkor érdemes volna előzetes felmérést csinálni, majd szavazni róla, hogy melyik legyen az ajánlott és melyik az elfogadott. Számomra a vastagított és dőlt az elfogadott, ezért nem szoktam módosítani vastagított-ra, de én ez utóbbit használom. misibacsi*üzenet 2020. május 18., 10:46 (CEST)
thread_title:  Leírás bevezetője hibás 

message: Ide is csatlakoztam. Amikor még anonim szerkesztő voltam, írtam pár szócikket videójátékokról. Subnautica, Fallout 4: Nuka-World stb. NukaWarrior vita 2020. július 6., 21:46 (CEST)
thread_title:  Régi cikkeim 

message: Sziasztok, a fegyverek, pályák, tárgyak, stb. listája kell a videójátékos szócikkekbe? Enwikin nem kérnek belőlük shimarin vita 2020. október 31., 06:47 (CET)
A pályák felsorolása mindenképpen kell, szerintem a többit is meg lehet adni.  misibacsi*üzenet 2020. október 31., 12:16 (CET)
 Szia! Ez attól függ, hogy milyen játékról írsz. Egy FPS-nél releváns információnak tartom, hogy milyen fegyvereket lehet használni, de egy RTS-nél felsorolni az összes frakció összes kiképezhető egységét már neccesebb, én ha meg is tenném, biztosan nem a fő cikkben. Pl. a Blitzkrieg 2 valami 250 féle fegyvert vonultat fel, ezeket most hol soroljam fel? Ugyanez van a pályákkal is, attól függ, hogy önállóan mennyire lényeges egy-egy pálya a játék szempontjából, egy FPS-nél vagy egy RPG-nél fontosabb lehet egy-egy pálya, mint a stratégiai játékoknál. Esetleg tudnád konkretizálni, hogy melyik játékról/játékokról lenne szó? – Sasuke88  vita 2020. október 31., 13:42 (CET)
replies: text: Engem személyesen a szimplán odadobott, folyószöveget teljes mértékben nélkülöző listák zavarnak. Én egy FPS-játéknál általában maximum annyit adnak meg, hogy pl „A játék fegyverarzenálja a korszakra jellemző legtöbb fegyvert, így például abc-t és xyz-t tartalmazza.” Nem tartom valószínűleg, hogy a legtöbb játéknál a teljes […]listára lehet megbízható forrást találni.
“hogy önállóan mennyire lényeges egy-egy pálya a játék szempontjából“ – na, szerintem kizárólag az ilyen pályák, fegyverek, mittoménmik érdemelnek folyószöveges (vagy bármilyen) említést. Ilyén például a Pac-Man 256. pályája vagy a Portal portálfegyvere.
Például ebben a szócikk a táblázatos felsorolás szerintem kimeríti „használati útmutató, végigjátszási segédlet” kategóriáját. A pályalisták egyes játékoknál rendkívül „hülyén” néznének ki szerintem; a Super Mario Bros. cikkébe beírnátok, hogy „pályák: 1–1, 1–2, 1–3 […]”? A modern autós játékok cikkébe beírnátok 1000+ autót, 100+ pályát, 50+ zeneszámot, stb? Külön szócikkbe be lehet egyáltalán ezeket írni, úgy, hogy rendszerint ezekhez 0 független, nem triviális forrást lehet találni? shimarin vita 2020. október 31., 15:31 (CET)

text: Minden kérdésedre a válasz: nem . És igen, a Wiki folyószövegekre épül, listát csak akkor készítünk, ha folyószöveggel nem lehet kiváltani. Jó lenne valami koncepció arra, hogy mit tartalmazzanak a videójátékos cikkek és esetleg milyen kiegészítő listákat készítsünk, de én az elmúlt 11 évben csak az animés cikkek koncepcióján dolgoztam. – Sasuke88  vita 2020. október 31., 19:18 (CET)

text: Tudom, hogy későn szólok hozzá (kb. 3,5 évvel az utolsó bejegyzés után), de hozzátenném, hogy vannak olyan játékok, ahol a szintlista sok ismétlődő elemből állna, még ha az egyes szakaszoknak nem sorszámuk van, hanem más azonosítójuk (név esetén pl. Adenosin–1, Adenosin–2 stb., Adenosin–15, Guanosin–1 stb., betű esetén A–1, A–2 stb., A–15, G–1 stb.).

text: Vsz. egy adott szint v. hely v. egyéb játékelem nem lesz nevezetes attól, hogy ott történik valami (pl. ha a . szintnél tovább nem lehet jutni, mert túl nagy a kezdeti sugárzás, így túl hamar megjelenik a cc., vagy ha a . után ismét a . következik). Attól lesz csak nevezetes, ha megbízható független források részletesen írnak az adott szintről (és ez gyakoribb megnevezett szint esetén, mint számozott esetén). Alfa-ketosav vita 2024. március 14., 17:57 (CET)
A szimpla felsorolásokat (például fegyverekét vagy járművekét) én sem támogatom. Ha van kiemelhető, vagy speciális fegyver, azt meg lehet külön említeni. misibacsi*üzenet 2020. november 3., 16:33 (CET)
thread_title:  […]listák 

message: Hoppá, ide elfelejtettem írni. A Minecraft újraírása után jelöltem azt jó szócikknek. Ha gondoljátok, majd nézzetek rá. – balint36 utaspanasz 2021. január 3., 18:29 (CET)
thread_title:  Minecraft 

message: 2 helyen vannak játékokról szóló kért cikkek:
*a műhely kértcikk-listáján
*és a műszaki tudományokkal kapcsolatos lista játékokról szóló szakaszában.
Mi legyen ezekkel? Egyesítsük az itteni lista helyére a szakasz törlésével a műszaki tudományokkal kapcsolatos listából, vagy maradjon a lista és a szakasz is?
replies: text: az áthelyezett tartalmat nem kell egy az egyben áthelyezni; pl. ha egy játék nem nevezetes, vagy a cikke elkészült, törölhető a kérelem, ill. nem kell áthelyezni. Alfa-ketosav vita 2022. szeptember 20., 19:06 (CEST)

text: A "Kért cikkek/Műszaki tudományok # Játékok, játékfejlesztés" listán nem csak konkrétan játékokról szóló kérések vannak, hanem a kiírás szerinti fejlesztésről szóló témák is. Szerintem maradjon úgy, ahogy van, hiszen az elkészült cikkek állapota mindkét listán megjelenik, és a műszakiak majd kipucolják a listájukat, amint valamelyik cikk elkészül, de a figyelem felhívására jobb, ha a műszaki listán is ott vannak a kérések. Az elmélet emögött az, hogy a játékokat nem csak játsszák, hanem csinálják is. Az igények hatással vannak a fejlesztési kérdésekre is (bár az igaz, hogy a mostani arány 1:15 a játékok javára :) Amúgy meg a MT műhely akkor törli a szakaszait, amikor akarja, és lehet, hogy ezt saját megbeszélés alapján akarja megtenni. Tehát a véleményem: maradjon, szükségtelen egyesíteni. – Pkᑌᘗᖾᐁᐧᐦᑕᒪᑫᐃᐧᐣ 2022. szeptember 20., 19:32 (CEST)

text: Tudjuk, hogy fejleszteni, létrehozni kell a játékokat, hogy lehessen játszani (ott van például a több ezer hír pl. az Origón, az Indexen, szaklapokban stb. arról, hogy ez vagy az a játék – bár x>1 évig készült, mégse lett jó, vagy x<1 évig készült, mégis népszerű lett, stb., vagy hogy késik egy korábban mondott/gyakran feltételezett időponthoz képest a végleges változat…). Alfa-ketosav vita 2023. július 20., 12:29 (CEST)
thread_title:  Kért cikkek